C 77/2
RO
Jurnalul Oficial al Uniunii Europene
1.3.2023
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10796 – GOOGLE / PHOTOMATH) (Text cu relevanță pentru SEE)
(2023/C 77/02)
1.
La data de 21 februarie 2023, Comisia a primit, în temeiul articolului 4 și în urma unei trimiteri efectuate în temeiul articolului 4 alineatul (5) din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Google LLC („Google”, SUA), controlată de Alphabet Inc. (SUA), — Photomath, Inc. („Photomath”, SUA).
Google dobândește, în sensul articolului 3 alineatul (1) litera (b) din Regulamentul privind concentrările economice, controlul asupra întregii întreprinderi Photomath.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Google își desfășoară activitatea într-o gamă largă de domenii, printre care se numără tehnologia publicitară, căutarea pe internet, cloud computing, software și hardware.
Printre alte produse și servicii, Google oferă mai multe produse educaționale, inclusiv aplicații, programe și instrumente de alfabetizare digitală, pentru diverse discipline, inclusiv anumite subiecte de matematică, — Photomath oferă versiuni gratuite și contra cost ale unei aplicații de ajutor pentru temele școlare care utilizează camera telefoanelor inteligente pentru a scana și a recunoaște problemele de matematică simbolică (algebră, calcul, grafice etc.), oferind utilizatorilor soluții pas cu pas bazate pe capacitățile protejate proprii. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10796 – GOOGLE / PHOTOMATH (1) JO L 24, 29.1.2004, p. 1 („Regulamentul privind concentrările economice”).